**Sesiwn holi ac ateb o ddigwyddiadau gorfodi ar-lein AGC ym mis Mawrth 2021**

**Cwestiynau o'r sesiwn ar wasanaethau oedolion a phlant**

* O ystyried bod y polisi gorfodi bellach wedi newid, beth sy'n digwydd i hysbysiadau [diffyg cydymffurfio] sy'n weddill, sydd wedi'u bodloni ond nad ydynt wedi'u cydnabod gan AGC eto?

Pan fydd hysbysiad diffyg cydymffurfio sy'n bodoli eisoes wedi'i gyflwyno, eir ar drywydd y mater hwn drwy gynnal arolygiad.

* Pryd caiff gwasanaeth ei ystyried yn un nad yw wedi'i gofrestru?

Mae ein canllawiau ar gofrestru yn nodi'r gwasanaethau y mae'n ofynnol iddynt gofrestru o dan y Ddeddf Rheoleiddio ac Arolygu Gofal Cymdeithasol (Cymru). Ceir copi o'r canllawiau hyn yma: <https://arolygiaethgofal.cymru/sites/default/files/2020-02/200131-deddf-rheoleiddio-ac-arolygu-gofal-cymdeithasol-cymru-2016-canllawiau-ar-gofrestru-cy.pdf.>

**Cwestiynau o'r sesiwn gwasanaethau gofal plant a chwarae**

* A fydd darparwyr yn cael crynodeb o'r ffordd y rhoddir gwybod am achosion o ddiffyg cydymffurfio yn y canllawiau newydd?

Lle rydym wedi nodi achosion o ddiffyg cydymffurfio yn y gorffennol (ar gyfer yr achosion hynny lle gwnaethom gyflwyno hysbysiad ac ar gyfer yr achosion hynny lle na wnaethom gyflwyno hysbysiad), a bod y diffyg cydymffurfio yn parhau i fod yn agored, heb ei brofi, bydd y rhain yn ymddangos yn nhabl cryno'r adroddiad arolygu. Byddant yn ymddangos naill ai fel camau sydd wedi'u cyflawni neu rhai nad ydynt wedi'u cyflawni, yn dibynnu ar yr amgylchiadau. Lle rydym wedi cyflwyno hysbysiad gweithredu â blaenoriaeth, bydd manylion yr achos o ddiffyg cydymffurfio yn cael eu nodi yn yr hysbysiad gweithredu â blaenoriaeth.

* A yw'r weithdrefn adrodd newydd hon yn berthnasol i warchodwyr plant?

Ydy.

* Pryd bydd y newid hwn yn dod i rym?

Mae'r polisi gorfodi diwygiedig eisoes ar waith.

* A ydych yn teimlo bod angen gwneud unrhyw newidiadau i leoliadau megis y Mudiad lle mae gwirfoddolwyr, nad ydynt bob amser yn y lleoliad, yn dod yn unigolion cofrestredig?

Rydym yn gweithio yn unol â'r rheoliadau perthnasol, ac rydym yn cyfarfod â chydweithwyr polisi yn Llywodraeth Cymru yn rheolaidd er mwyn trafod unrhyw adborth sy'n dod i law am y rheoliadau hynny.